Etter å ha gjort unna noen intervjuer, så forsvant han i garderoben med lagkameratene og etter en times tid kom han ut i pressesonen. Han gliste godt igjen da han så at flere hundre journalister sto og ventet.
Med et par digre høretelefoner plassert over ørene virket det først som han skulle gå rett forbi, men så stoppet 21-åringen og svarte på italiensk før han tok seg tid til et par spørsmål fra engelske journalister.
Da han fikk det klassiske spørsmålet om Italia kan vinne finalen mot Spania, så han litt opp og stirret dumt på spørsmålsstilleren.
- Scorer jeg og vi vinner finalen, så er det fantastisk. Scorer jeg ikke og vi vinner finalen, så er det også fantastisk, sa Balotelli før han gliste bredt igjen, satte på seg høretelefonene og gikk videre.
Om et par dager er det kamp igjen, og sjansen for at Balotelli får en av hovedrollene også i finalen er stor - han kalles ikke «Super Mario» for ingenting.